Suja, Miroslav, poslanec NR SR (2021-06-25):
Vážení kolegovia, kolegovia, kolegyne nie, je piatok 13.25 hod., berieme štyri a pol tisíc plat a pri tak dôležitej téme, ako sa týka povinné očkovanie, vám nestojí za to, tí, čo to sledujete, aby to videli občania, ale nie tí, čo ste tu, aby tu vaši kolegovia alebo vašim kolegom, aby tu boli. Mrzí ma, že jedine z hnutia REPUBLIKA je tu 100 % poslancov a z ostatných strán, ako napríklad OĽANO z 53 ste tu štyria a doteraz ste tu boli dvaja. To ma veľmi mrzí. Ľudia povinné očkovanie berú veľmi citlivo, a to musíte uznať kolegovia, kolegyne, že je to tak. Niečo im chceme nanútiť, ale tvárime sa, že nie. A potom počujú vyjadrenie ministerky Kolíkovej, ktorá hovorí, že bude povinné očkovanie, že by malo byť. A zasa potom počuť nejaké hlasy tuto od vás z OĽANO, že nie, ale zasa počuť ministra zdravotníctva, ktorý vie, že určité skupiny by mali byť povinne zaočkované. Vážení kolegovia, kolegyne, a keď vidia, ako vy tu hlasujete za návrhy vládnych predstaviteľov, tak vedia, že kto hovorí pravdu. Lebo akonáhle oni s tým prídu, tak vy automaticky za to zahlasujete. Žiadne dobrovoľné, žiadne dobrovoľné. Kolegovia predo mnou tu hovorili, že nemáme žiadne dáta, tak prečo chceme očkovať deti od 12 rokov? Žiadne dáta. Koľko detí zomrelo od 12 rokov? Máme nejaké informácie? SaS-ka sa tak rada oháňa číslami, dátami a tabuľkami, tak ja sa spýtam, je tu jediný predstaviteľ SaS, pán poslanec Viskupič, veľmi ďakujem, že ste tu aspoň jediný, máte nejaké dáta, od 12 rokov koľko detí zomrelo a podobne? Ja neviem, ideme tu o niečom rozhodovať, nič nechceme, vážení kolegovia, nič nechceme iné, ale na Slovensku je desať povinných očkovaní a očkovanie proti COVID-u tam nie je. A my nič iné nechceme, len aby toto očkovanie bolo dobrovoľné, tak ako ste to od začiatku hovorili, a že to je fáma a hoaxy že šírime, že bude povinne, že to bude povinné. Ale pomaly sa to napĺňa. Vidíme vyjadrenia vašich zástupcov vo vláde. Napĺňa sa to, kolegovia, kolegyne. Kolegyne nie. Tak vás poprosím, skúste to nahať (nechať, pozn. red.) na každého. Dobrovoľnosť. Od začiatku ste hovorili, že to bude dobrovoľné a zrazu sa ten názor mení. Zrazu potrebujete naplniť nejaké čísla, tak už zneužijete deti od 12 rokov. Ja svoje deti nedám zaočkovať alebo svojich synov, nemám deti, mám synov, lebo neverím týmto vakcínam kvôli krátkosti vyvinuté, jedna vec. A druhá, z dát, ktoré máme, som nevidel ani jedno úmrtie detí v tomto veku, ani jedno, ale úmrtia po požití látky alebo po prijatí látky proti COVID-u alebo očkovanie sú už aj potvrdené, ale u detí nie, tam som nevidel, že keď sa nedali zaočkovať, že by zomreli. Takže, vážení kolegovia, kolegyne, rozmýšľajme aj nad tým, kde táto cesta vedie. Viete, vy sa tu odvolávate na liekovú, Európsku liekovú agentúru. A skade je financovaná Európska lieková agentúra? Povedzte, viete, kto ju financuje? Viac ako 
75 % financií má od výrobcov liekov, od výrobcov liekov a vakcín. A koho budú záujmy hájiť, keď vás, 75 % vašich príjmov prichádza priamo od týchto výrobcov? Koho záujmy budú hájiť? To nemusíme vedieť napočítať dva a dva, že sú štyri. Samozrejme, že budete hájiť toho, kto vás chová, ľudovo povedané, alebo kŕmi. Nebudete hrýzť tú ruku, ktorá vás kŕmi a nepoviete, že nie, toto nie je dobré, aj keď nemáme dáta. Sami vieme od poslancov, ktorí sú v Európskej únii, a to nielen od našich, ale aj iných štátov, že tam boli strašné tlaky vyvíjané, aby sa schvaľovali niektoré vakcíny oveľa skôr a aby sa zjemňovali podmienky na to, aby takto vakcíny boli zavedené. Ale aj napriek tomu, keď niekto chce, nech si dá tých vakcín, koľko chce, ale nenúťme tých a nediskriminujme tých, ktorí si to nechcú dať. Viete, tu kolegyňa Cigániková zo SaS-ky, ktorá má rada tak čísla, ale predpokladám, že tie čísla v tej SaS-ke až tak nejdú všetkým, lebo ona hovorila, že mali by sme to brať cez peniaze, napríklad pri takých liekoch pre deti, že nie je dobré, aby sa dal liek za dva milióny niečo pre jedno dieťa, keď môžeme zachrániť dva milióny detí liekom po jednom eure. To sú čísla, tak pome sa pozrieť tie čísla. Deti do 14 rokov 800-tisíc, deti do 10 rokov 643-tisíc a do 18 rokov 1 075 219. Tak aké chce dva milióny detí zachraňovať? Ide nám tu hovoriť čísla, že chce zachrániť dva milióny detí na úkor jedného. Ja sa pýtam, prečo nezachrániť všetek ten milión 75-tisíc detí, keď podľa nej sú choré, krát dva a dať aj dva milióny pre to jedno dieťa. To je číslo. Pre kolegyňu z SaS Cigánikovú liek za dva milióny, ktoré zachráni ľudský život, je len číslo a radšej ho zoberie. A ak sa budeme k takýmto veciam stavať takto, že len cez čísla, tak tu vôbec nemusíme sedieť, urobme si nejaké tabuľky, povieme, čo áno, čo nie, rozhodnime k tomu, že žiť kto nie. Kto je pani poslankyňa Cigániková z SaS, že sa rozhoduje, ktoré deti budú žiť a ktoré nie?! Je problém dať liek dva milióny pre napríklad malú Moniku, aby sme jej zachránili život, a dať aj pre tie dva milióny, hoci dva milióny detí tu nemáme, ale pani poslankyňa Cigániková podľa tabuliek a matematiky SaS povedala, že áno. Nemáme tu ani ten milión detí, lebo ak hovoríme o deťoch do 10 rokov, tak je tu len 643 574 detí. Vážení kolegovia, kolegyne, viete, kolegyni Cigánikovej nevadí, že sa za stovky miliónov kúpia nepresné antigénové testy, hoci má právo veta na vláde a mohli vetovať tento nákup, mohli vetovať všetko, mohli odísť z koalície. Vtedy im čísla nevadia. Viete prečo? Lebo na tých testoch sa nahrabe aj niekto blízky SaS-ke. Tam tie čísla sú už trošku iné, lebo keď niekto ide pre nich, tak už je to v poriadku. Stovky miliónov na nepresné antigénové testy, ale ona má tú drzosť tu povedať, že jej vadí liek za dva milióny pre nejakú Moniku?! Pardon, že zas tak kričím, ale mne to nedá, lebo ja som bol jeden z tých aj s kopu poslancov Národnej rady, ktorí sme sa zbierali pre tie lieky, aby sme cez dva milióny vyzbierali tejto Monike. A potom príde nejaká dáma, ja neviem, či ju môžeme teraz nazvať dáma, a povie toto, povie tu v pléne Národnej rady, že má byť zriadený nejaký inštitút, ktorý bude rozhodovať, či je v poriadku, aby sa vynaložili niekomu na liečbu dva milióny. My tu ideme rozhodovať o životoch, kto bude žiť a kto nie? A pritom bieloruskej opozícii už som nepočul, že by hovorila, že nepošlime peniaze! Ona súhlasila! Nepočul by som, že desiatky miliónov dáme neziskovým organizáciám, mimovládnym organizáciám, mimovládnym, nie neziskovým, mimovládnym organizáciám desiatky miliónov, či už predchádzajúce vlády alebo súčasná vláda. Tam je to v poriadku, desiatky miliónov mimovládnym organizáciám. Ale pre liek pre, znova budem sa opakovať, pre Moniku dva milióny je problém. Sa to neoplatí. Tak koľko stojí ľudský život? Koľko? Strašne veľa, keď z toho nemáte nič, lebo z toho jedného lieku za dva milióny nemá niekto okolo pani Cigánikovej alebo ona nič, ale z toho nepresného testovania antigénového, tam jej to už nevadí. Tam tie tabuľky sú v poriadku. Tak ak sa budeme, to brať alebo budeme to vždy robiť len cez čísla, tak bude problém. A preto ja si myslím, že aj teraz povinné očkovanie je všetko len cez čísla, aby sme niekomu zasa prihrali bohatý zisk. A nielen tým výrobcom tých vakcín, ale aj ľuďom, ktorí ich sem dovážajú a na tom zarábajú. A na záver jedna vec. Jeden majiteľ tejto spoločnosti, ktorá vyrába tieto vakcíny, letel do Izraela a nepustili ho tam. A viete prečo? Lebo sám sebe nedal pichnúť tú vakcínu, ktorú vyrobil. Sám sebe nedal pichnúť tú vakcínu, ktorú vyrobil. A my ostatní teraz máme vravieť, že áno, tie vakcíny sú bezpečné a perfektné. Tak vy vyrábate nejaký produkt a nedáte si ho, taký perfektný, a radšej budete riskovať, že nakazíte seba, svoju rodinu, svojich blízkych. Tak, páni kolegovia, kolegyne, niečo nám tu nesedí. A ak budeme brať niečo povinne a len cez peniaze a cez tabuľky, tak sme tu zbytoční a nemali by sme tu čo robiť. Ideme rozhodovať, koľko stojí ľudský život, ideme rozhodovať, či má niekto právo ísť do škôlky, naše deti, ak nie sú očkované, alebo nie. Ideme rozhodovať, či naše deti majú právo ísť do školy, ak sú očkované, alebo nie, ideme rozhodovať, či môžeme ísť vlakom, ak sme očkovaní, alebo nie, ideme rozhodovať, či môžeme ísť lietadlom, ak sme očkovaní, alebo nie, ide náš štátny tajomník Klus tak strašne bojovať za naše práva, aby sme mohli voľne cestovať, že všetkým okolitým krajinám povie, že nepusťte Slovákov nikde, kým nebudú mať očkovací preukaz. Takto strašne bojuje za práva náš štátny tajomník Klus. Takže kolegovia, kolegyne, netvárme sa, že tu niečo je dobrovoľné a netvárte sa pohoršene, že takýto zákon sem prišiel. Je to len o dobrovoľnosti. A ešte raz hovorím na záver, ja nikoho neodsudzujem, nikomu som nikdy nepovedal, aj keď sa ma pýtali, či sa má dať zaočkovať alebo nie, každému som povedal, musí si zhodnotiť riziká alebo plusy a mínusy. Ale neovplyvňoval som ho, nenájde sa jediný človek, čo som povedal, že nedaj sa alebo daj sa. Povedal som, je to na tebe, maximálne, čo som povedal, že ja sa nedám, lebo je to dobrovoľné. A kým ma nepresvedčíte a nebudú tie dáta hovoriť niečo iné, tak tento názor budem zastávať, vážení kolegovia a kolegyne. Neodsudzujme tých, ktorí sa nedali, je to ich slobodná vôľa. Ďakujem.